Diari Oficial de la Generalitat Valenciana


Sumari del DOGV 6194, del 28-01-2010 (2010/427)

RESOLUCIÓ de 7 de gener de 2010, del director general de Personal de la Conselleria Educació, per la qual s'inclou en la llista d'aspirants seleccionats en les proves selectives convocades per Orde de 6 de maig de 2009, Francisco Javier Maciá Juan.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6194

Data del DOGV
:   28-01-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/427


Data del document
:   07-01-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 7 de gener de 2010, del director general de Personal de la Conselleria Educació, per la qual s'inclou en la llista d'aspirants seleccionats en les proves selectives convocades per Orde de 6 de maig de 2009, Francisco Javier Maciá Juan. [2010/427]  
Per Orde de 6 de maig de 2009, de la Conselleria d'Educació (DOCV núm. 6014, de 15 de maig), es van convocar procediments selectius per a l'ingrés, accessos i adquisició de noves especialitats a cossos docents i amb data 24 de juliol de 2009 es van fer públiques les llistes d'aspirants que van superar el procés per l'especialitat d'Informàtica del cos de professors d'Ensenyança Secundària.  
Havent interposat el senyor Francisco Javier Maciá Juan recurs d'alçada contra la baremació definitiva de mèrits, este va ser resolt per esta Direcció General amb data 11 de desembre de 2009, reconeixent-li una puntuació de 3,4000 punts en la fase de concurs, la qual cosa li atorga una puntuació global de 6,2338 punts, i atés que això suposa que resulte com a aspirant seleccionat, resolc:  
Primer  
Incloure en la llista d'aspirants que han superat les proves selectives convocades per Orde de 6 de maig de 2009, per a ingrés en el cos de professors d'Ensenyança Secundària en l'especialitat d'Informàtica, pel procediment d'ingrés lliure, feta pública el 24 de juliol de 2009, al senyor Francisco Javier Maciá Juan, amb una puntuació global de 6,2338 punts.  
Segon  
L'aspirant seleccionat haurà de presentar en el termini d'un mes a comptar de l'endemà a la publicació d'esta resolució en el Diari Oficial de la Comunitat Valenciana, la documentació que s'establix en la base 10 de l'Orde de 6 de maig de 2009.  
Tercer  
Modificar la Resolució de 15 de setembre de 2009, del director general de Personal (DOCV núm. 6118, de 7 d'octubre), per la qual es nomena funcionaris en pràctiques del cos de professors d'Ensenyança Secundària als aspirants seleccionats en el dit procediment selectiu, en el sentit d'incloure en la mateixa al senyor Francisco Javier Maciá Juan. El dit nomenament quedarà condicionat al compliment per l'aspirant dels requisits exigits en la base 2 de la convocatòria, que es verificarà per mitjà de l'examen de la documentació presentada.  
Quart  
Atés que presta servicis com a funcionari interí pel mateix cos i especialitat, procedix aplicar als mateixos el règim jurídic de funcionari en pràctiques, i d'acord amb el que preveu la Resolució de 15 de setembre de 2009, amb efectes econòmics i administratius des de l'1 de setembre de 2009.  
Quint  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació.  
València, 7 de gener de 2010.- El director general de Personal: David Barelles Adsuara.